Diari Oficial de la Generalitat Valenciana


Sumari del DOGV 8863, del 22-07-2020 (2020/5733)

RESOLUCIÓ de 15 de juliol de 2020, de la Direcció General de Funció Pública, per la qual es modifica la data de la presa de possessió del concurs general número 53/2019, per a la provisió de llocs de treball de naturalesa funcionarial d'administració especial del cos A2-19, superior de gestió d'administració sociosanitària, de l'Administració de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8863

Data del DOGV
:   22-07-2020

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2020/5733


Data del document
:   15-07-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * funcionari

RESOLUCIÓ de 15 de juliol de 2020, de la Direcció General de Funció Pública, per la qual es modifica la data de la presa de possessió del concurs general número 53/2019, per a la provisió de llocs de treball de naturalesa funcionarial d'administració especial del cos A2-19, superior de gestió d'administració sociosanitària, de l'Administració de la Generalitat. [2020/5733]  
  
Per Resolució de 9 de juny de 2020, de la Direcció General de Funció Pública (DOGV 8834 de 15.06.2020), s'adjudiquen destinacions a les persones participants en el concurs general número 53/2019, per a la provisió de llocs de treball de naturalesa funcionarial d'administració especial del cos A2-19, superior de gestió d'administració sociosanitària, de l'Administració de la Generalitat i es convoca tot el personal que figura en l'annex d'aquesta resolució, a l'acte de presa de possessió, el 2 de novembre de 2020.  
Mitjançant Resolució de 8 de juliol de 2020, de la Direcció General de Funció Pública, es disposa la data per a la presa de possessió del concurs general número 29/19, per a la provisió de llocs de treball, de naturalesa funcionarial d'administració especial, de direcció, prefectures de secció i altres llocs amb rang de direcció, dels centres de serveis socials de l'Administració de la Generalitat i es convoca al personal adjudicatari d'aquest concurs a l'acte de presa de possessió, el dia 1 d'octubre de 2020.  
Vist que, en virtut de l'article 50.2 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, les convocatòries 29/19 i 53/19 són concurrents, és convenient que la presa de possessió de tots dos concursos s'efectue en la mateixa data.  
  
En conseqüència, en l'exercici de les competències atribuïdes per l'article 76 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, resolc:  
  
Primer. Cessaments  
El personal que ocupa lloc de treball i ha obtingut destinació en el concurs 53/19, cessarà d'ofici el dia 30 de setembre de 2020.  
Igualment, cessarà d'ofici el 30 de setembre de 2020 el personal que estiga ocupant un lloc de treball adjudicat en el present concurs.  
  
En conseqüència, es deixa sense efecte la data de cessament de 31 d'octubre de 2020, establida en la Resolució de 9 de juny de 2020, de la Direcció General de Funció Pública, per la qual s'adjudiquen destinacions a les persones participants en el concurs general número 53/2019 (DOGV 8834 de 15.06.2020).  
  
Segon. Preses de possessió  
L'acte de presa de possessió, al qual queda convocat tot el personal que figura en l'annex de la Resolució de 9 de juny de 2020, per la qual s'adjudiquen els llocs del concurs 53/19, tindrà lloc l'1 d'octubre de 2020.  
Els efectes econòmics i administratius de la presa de possessió seran del dia 1 d'octubre de 2020.  
En conseqüència, es deixa sense efecte la data de presa de possessió de 2 de novembre de 2020 i els efectes econòmics i administratius d'1 de novembre de 2020, establits en la Resolució de 9 de juny de 2020, de la Direcció General de Funció Pública, per la qual s'adjudiquen destinacions a les persones participants en el concurs general número 53/2019 (DOGV 8834 de 15.06.2020),  
Contra la present resolució, que posa fi a la via administrativa, les persones interessades podran interposar recurs contenciós administratiu davant el jutjat contenciós administratiu corresponent, en el termini de dos mesos comptats des de l'endemà de la publicació. Així mateix, amb caràcter potestatiu, es podrà interposar recurs de reposició, en el termini d'un mes des de l'endemà de la publicació, davant el mateix òrgan que ha dictat la resolució. Tot això de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades puguen exercitar, si escau, qualsevol altre que estimen procedent.  
  
València, 15 de juliol de 2020.- El director general de Funció Pública: David Alfonso Jarque.